ORDE do 2 de outubro de 2018 pola que se resolve a concesión dos premios fin de carreira da Comunidade Autónoma de Galicia para o alumnado que rematou os seus estudos universitarios no ano 2017 nas universidades do Sistema universitario de Galicia.
Consellería de Educación, Universidade e Formación Profesional — III. Outras disposicións — 23/10/2018

Con data do 9 de maio de 2018, publicouse no
Diario Oficial de Galicia
a Orde do 20 de abril de 2018 pola que se establecen as bases reguladoras e se convocan os premios fin de carreira da Comunidade Autónoma de Galicia para o alumnado que rematou os seus estudos universitarios no ano 2017 nas universidades do Sistema universitario de Galicia.
De acordo co establecido no artigo 11 das bases da convocatoria, desde o 4 ao 17 de xullo de 2018 expuxéronse as listaxes provisionais de solicitudes admitidas e excluídas por documentación. Durante ese prazo as persoas interesadas puideron formular reclamacións ou emendar erros e a falta de documentación a través da sede electrónica da Xunta de Galicia (https://sede.xunta.gal) accedendo á Carpeta do cidadán da persoa interesada.
Rematado o prazo, as solicitudes admitidas foron estudadas pola comisión avaliadora nomeada na propia orde de convocatoria.
Tendo en conta o anteriormente exposto e atendendo á proposta elaborada pola citada comisión, esta consellería
Artigo 1
Concederlle o premio fin de carreira da Comunidade Autónoma de Galicia ao alumnado universitario que rematou os seus estudos no ano 2017 nas universidades do Sistema universitario de Galicia, que se relaciona no anexo I da presente orde. O alumnado premiado recibirá unha contribución en metálico de 3.000 euros.
Artigo 2
Denegarlle o premio ás persoas solicitantes que figuran relacionadas no anexo II desta orde e que foron admitidas para participar neste concurso, polas causas que nel se sinalan.
Artigo 3
O incumprimento total ou parcial por parte das persoas beneficiarias de calquera das condicións establecidas na Orde de convocatoria do 20 de abril de 2017 constituirá causa determinante de revogación do premio e do seu reintegro, total ou parcial, pola persoa beneficiaria, segundo o disposto no artigo 33 da Lei 9/2007, do 13 de xuño, de subvencións de Galicia.
Artigo 4
Contra esta resolución, que esgota a vía administrativa, as persoas afectadas poderán interpoñer recurso potestativo de reposición ante a conselleira de Educación, Universidade e Formación Profesional no prazo dun mes contado a partir do día seguinte ao da publicación da resolución no DOG, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante a sala do contencioso-administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de outubro de 2018
G-S-01: Administración e Dirección de Empresas.
G-S-03: Ciencia Política e da Administración.
G-S-05: Comunicación Audiovisual.
G-S-12: Enxeñaría Civil.
G-S-17: Enxeñaría Informática.
G-S-18: Enxeñaría Química.
G-S-19: Farmacia.
G-S-21: Filosofía.
G-S-22: Física.
G-S-23: Historia.
G-S-24: Historia da Arte.
G-S-25: Lingua e Literatura Españolas.
G-S-26: Lingua e Literatura Galegas.
G-S-27: Lingua e Literatura Inglesas.
G-S-28: Lingua e Literatura Modernas.
G-S-29: Matemáticas.
G-S-30: Medicina.
G-S-31: Mestre de Educación Infantil.
G-S-32: Mestre de Educación Primaria.
G-S-34: Odontoloxía.
G-S-36: Pedagoxía.
G-S-37: Psicoloxía.
G-S-38: Química.
G-S-39: Relacións Laborais e Recursos Humanos.
G-S-41: Veterinaria.
G-S-42: Xeografía e Ordenación do Territorio.
G-S-44: Xornalismo.
G-C-04: Bioloxía.
G-C-06: Ciencias Empresariais.
G-C-08: Dereito.
G-C-13: Enfermaría.
G-C-19: Enxeñaría de Deseño Industrial e Desenvolvemento do Produto.
G-C-30: Logopedia.
G-C-31: Podoloxía.
G-C-34: Socioloxía.
G-C-36: Terapia Ocupacional.
G-C-37: Turismo.
G-V-01: Administración e Dirección de Empresas.
G-V-02: Belas Artes.
G-V-05: Ciencias Ambientais.
G-V-06: Ciencias da Actividade Física e do Deporte.
G-V-10: Comercio.
G-V-11: Dereito.
G-V-13: Economía.
G-V-14: Educación Infantil.
G-V-15: Educación Primaria.
G-V-16: Educación Social.
G-V-17: Enfermaría.
G-V-18: Enxeñaría Agraria.
G-V-19: Enxeñaría da Enerxía.
G-V-20: Enxeñaría de Tecnoloxías de Telecomunicación.
G-V-21: Enxeñaría dos Recursos Mineiros e Enerxéticos.
G-V-23: Enxeñaría en Electrónica Industrial e Automática.
G-V-24: Enxeñaría en Organización Industrial.
G-V-26: Enxeñaría en Tecnoloxías Industriais.
G-V-27: Enxeñaría Forestal.
G-V-29: Enxeñaría Mecánica.
G-V-31: Fisioterapia.
G-V-33: Publicidade e Relacións Públicas.
G-V-35: Relacións Laborais e Recursos Humanos.
G-V-36: Traballo Social.
G-V-37: Tradución e Interpretación.